I onsdags lød den triste besked til Brovst, at sognet skulle lukke ned på grund af, at antallet af nye smittede var nået op på 20 personer, samtidig havde sognet dermed et incidenstal på over 644 og en positivprocent på 4,26. Alle tre kriterier som lyste rødt i den model, som  regeringen og støttepartier havde udarbejdet for hurtige og effektive lokale nedlukninger baseret på automatik, hvis der sker en lokal stigning i smittede med covid-19. Brovst Skole og SFO lukkede, det samme gjorde alle indendørs kultur- og idrætsaktivitet, borgerservice måtte lukke, det samme gjorde en stribe af andre kommunale tilbud. I dag ser tallet anderledes ud i Brovst, hvor der 11 nysmittede. I dag ser den politiske linje også anderledes ud. For bare to dage efter, sognet var blevet lukket, ændrede myndighederne tallene for nedlukning. Loftet, for hvornår en kommune eller et sogn lukker ned, blev lempet. Incidenstallet for nedlukningen af sogn hæves fra 500 til 600 smittede per 100.000 borgere. Retningslinjer fra myndigheder lige nu er, at hvis et sogn opfylder alle følgende tre kriterier, bliver det automatisk lukket ned: Mindst 500 smittede per 100.000 indbyggere de seneste syv dage Mindst 20 smittede personer de seneste syv dage Positivprocent på mindst 2,5 procent de seneste syv dage. - I forhold til de nye smitteparametre for nedlukning, ligger Brovst allerede nu under grænsen på alle tre parametre. I dag er der 11 nysmittede. Så jeg forventer, at Brovst sogn bliver genåbnet i løbet af den kommende uge. Senest fredag, men sandsynligvis allerede onsdag, siger borgmester Mogens Christen Gade til TV2 Nord.

Referat:
Brovst ligger allerede under grænsen på alle parametre, og sognet forventer at blive genåbnet igen snarest.